**B. Kornaros: Ἐρωτόκριτος** (2, 1−20, 2, 2407−2414)

ed. S. Alexiou, 1997

Ἐρωτόκριτος Μέσα σὲ τοῦτο τὸν καιρὸν ἦρθεν ἐκείνη ἡ ὥρα

νὰ μαζωχτοῦν οἱ στρατηγοί, ν᾿ ἀναγαλλιάση ἡ χώρα,

νὰ κονταροκτυπήσουσι, τὰ δῶρα νὰ κερδέσου

νὰ τιμηθοῦσιν οἱ καλοί, νὰ ντροπιαστοῦ ὅσοι πέσου.

Ἐκάτεχε ὁ Ρωτόκριτος κεῖνο ποὺ διαλαλήθη

κ᾿ εἰσὲ μεγάλη πεθυμιὰ παρ᾿ ἄλλον ἐκινήθη

νὰ δικιμάση καὶ νὰ δῆ μ᾿ ἄλογο καὶ κοντάρι

ἂν εἶν᾿ καλὸς νὰ πολεμᾶ σὰν κι ἄλλο παλληκάρι

καὶ λέγει τοῦ Πολύδωρου τότες τὴν ὄρεξή του

καὶ φανερώνει τά ᾿θελε ζητώντας τὴ βουλή του.

Ὁ φίλος του σὰ φρόνιμος ποὺ πάντα δυσκολεύγει

τά ᾿χεν ἐτοῦτος ὄρεξη κ᾿ ἐκεῖνα ὁποὺ γυρεύγει,

ἤπασκε πάντα νὰ σβηστῆ ὁ λογισμὸς ὁπ᾿ ἔχει,

καὶ τὴν ἀγάπη τσ᾿ Ἀρετῆς νὰ μὴν τήνε ξετρέχη·

κατέχοντάς τον δυνατὸ παρ᾿ ἄλλο καβαλάρη,

ἐλόγιασε πὼς τὴν τιμὴν ἀπ᾿ ὅλους θέλει πάρει

καὶ τὸ στεφάνι τὸ χρουσὸ μὲ νίκος νὰ κερδέση

κ᾿ ἡ Ἀρετούσα εἰς πλιὰ φιλιὰ κι ἀγάπη νὰ μπερδέση·

γιαῦτος πολλῶ λογιῶ ἀφορμὲς καὶ δυσκολιὲς τοῦ βάνει,

γιατὶ δὲν τό ᾿χεν ὄρεξη νὰ πάρη τὸ στεφάνι.

[...]

Μ᾿ ἂς ποῦμε καὶ τὴν κονταρὰν ὁπού ᾿δωκε καὶ τοῦτος,

μὲ τὴν ὁποιὰν ἐκέρδεσε τοῦ στεφανιοῦ τὸ πλοῦτος:

ηὕρηκε τὸ ρηγόπουλο τ᾿ ἀλύπητο κοντάρι

στὸ κούτελο κ᾿ ἐπῆρε του τῆς ἀντρειᾶς τὴ χάρη·

χάνει τσὶ σκάλες καὶ τσὶ δυό, τὸ χαλινάρι ἀφῆκε,

ἐξάπλωσε τὰ χέρια του κι ἀπὸ τὴ σέλα ἐβγῆκε.

Καὶ τὶς μπορεῖ νὰ διηγηθεῖ ὀγιὰ τὴν ὥρα ἐκείνη,

τσὶ τόσους κτύπους καὶ καὶ φωνὲς καὶ ταραχὴ ποὺ ἐγίνη

ΚORNAROS